গণতান্ত্রিক বিপ্লবী পার্টির সাধারণ সম্পাদক মোশরেফা মিশুও স্বীকার করেন, অন্যদলের তুলনায় বাংলাদেশে বামদের শক্তি ও সামর্থ্য কম। তিনি বলেন, বাম দলগুলোর একটা মতাদর্শিক রাজনৈতিক অবস্থা থাকে। কিন্তু আমরা এখন পর্যন্ত জনগণের আস্থাভাজন সেই রকম সংগঠক বা নেতা তৈরি করতে পারিনি বা হয়নি। এটা একটা বড় ব্যর্থতা আমাদের। সে কারণে বাম দলগুলো জনগণের কথা বললেও তাদের আস্থার জায়গায় যেতে পারেনি। তবে যেভাবে আওয়ামী লীগ ও বিএনপির বিভিন্ন নীতিহীন কর্মকা-ের জন্য দলগুলোর প্রতি মানুষের আস্থা উঠে যাচ্ছে সেই জায়গাটায় যদি বামরা সঠিকভাবে কাজ করতে পারে তাহলে জনগণের দল হিসেবে গড়ে উঠবো আমরা।